حضرت امام محمد تقی (ع) کی ولادت کی مناسبت سے روضہ منورہ امام رضا(ع) پر پھول نچھاورکئے گئے

جواد الائمہ حضرت امام محمد تقی علیہ السلام کی شب ولادت کے موقع پرروضہ منورہ امام رضا علیہ السلام کو پھولوں سے سجایا گیا۔

خبر کا کوڈ: ۷۷

تاریخ: ۰۷ فروردين ۲۰۲۶ - ۱۹:۴۳

آستان نیوز کی رپورٹ کے مطابق؛ ابن الرضا(ع) حضرت امام محمد تقی الجواد علیہ السلام کی شب ولادت با سعادت کے موقع پر حرم امام رضا(ع) میں خوشیوں کا سماں اور عقیدت و معنویت سے سرشار تھا ،شدید ٹھنڈ اور سردی کے باوجود زائرین و مجاورین نے پھول نچھاور کرنے کی اس تقریب میں نہایت گرم جوشی اور عشق و عقیدت کے ساتھ شرکت فرمائی۔
اس نورانی اور بابرکت شب میں ایسے لگتا تھا جیسے آسمان بھی امام تقی(ع) کی آمد کی خوشی میں پھول برسا رہا ہے خاندان عصمت و طہارت کے چاہنے والوں کے ہاتھوں میں رنگ برنگے اور خوشبو دار پھول لئے اور زبان پر خوشی کے نغمے جاری کرتے ہوئے شہداء چوک سے حرم امام رضا(ع) تک پیدل چل کر آئے ۔
اہلبیت(ع) کے چاہنے والوں کے اس ہجوم کے سامنے بہت بڑے بڑے رنگ برنگے پرچم اور بنرز جو’’یا جواد الائمہ(ع)‘‘ اور ’’یا امام رضا(ع)‘‘ کے مبارک نام سے مزیّن تھے ۔
ایمان و محبت سے لبریز یہ کاروانِ عشق آہستہ آہستہ قدم بڑھاتے ہوئے حرم تک پہنچا ،زبانوں پر ’’جواد الائمہ آمد، خوش آمد، خوش آمد‘‘ اور ’’یا جوادالائمہ گل زھرا‘‘ کا ذکر تھا اور مسرت کے ان لمحات میں حرم میں پہنچ کر امام رضا(ع) کو ان کے اکلوتے فرزند حضرت امام محمد تقی الجواد علیہ السلام کی آمد کی مبارک باد پیش کی اور مولا سے اپنے اپنے لئے عیدی طلب کی۔